SIQ Izobraževanje: Vodja delovne skupine v proizvodnji
2022-06-14 09:00 - 15:00 (Europe/Ljubljana)
Vodje delovnih skupin v proizvodnji so hrbtenica proizvodnega procesa.
Vodje poskrbijo za visoko storilnost in zavzetost zaposlenih na linijah, za stroji, napravami, roboti in računalniki.
Vodje potrebujejo tudi širše poznavanje proizvodnega procesa ter veščine vodenja.
Program usposabljanja je v skladu s standardom strokovnih znanj in spretnosti za nacionalno poklicno kvalifikacijo (NPK) »vodja delovne skupine v proizvodnji«. Vodje pridobijo nabor znanj, zahtevanih v poklicnem standardu za pridobitev NPK vodja delovne skupine v proizvodnji.
ZAKAJ PRIDOBITI NACIONALNO POKLICNO KVALIFIKACIJO?

Da formalno potrdite z delovnimi izkušnjami pridobljena znanja, spretnosti in kompetence.
Da se lažje zaposlite.
Da pridobite listino, ki je veljavna v vseh državah EU.

Sistem nacionalnih poklicnih kvalifikacij (NPK) omogoča, da nacionalno poklicno kvalifikacijo lahko pridobite na osnovi priznavanja predhodno pridobljenih listin o usposobljenosti in drugih dokazil.

Prednost 4-dnevnega usposabljanja je v načinu izvedbe, saj udeleženci ob zaključku usposabljanja predstavite projektno nalogo, ki je dodano vrednost v obliki rešitve posameznega problema/izziva organizacije ter pridobite naziv »vodja delovne skupine v proizvodnji«.
Usposabljanje zaključite s predstavitvijo rešitve iz svojega delovnega okolja v obliki projektne naloge.
Vodje pridobijo:

znanje o razumevanju obsega procesa proizvodnje,
razumevanje pričakovanj managementa,
znanje in veščine za vodenje procesa proizvodnje,
znanje o metodah in tehnikah operativne odličnosti proizvodnje,
veščine vodenja in komuniciranja, potrebne za vodenje delovnih skupin,
znanje, kako preprečevati oz. učinkovito reševati konflikte med zaposlenimi, ki negativno vplivajo na delovne procese,
razumevanje, zakaj so spremembe pomembne in zakaj usmerjenost v agilno miselnost ni le trend,
smernice za prenos znanja in izkušenj svojim sodelavcem.

Organizacija pridobi:

večjo učinkovitost delovnih skupin,
razvoj novih vrednot po načelu sodelovanja in zaupanja,
usposobljen kader za doseganje ciljev v proizvodnji.

PROGRAM
1. dan: Proizvodnja in proizvodni proces, 25. maj
1.1 Vodenje proizvodnega procesa

definicija procesa proizvodnje
aktivnosti obvladovanja procesa
zagotavljanje (doseganje) rezultatov delovne skupine
spremljanje rezultatov (ciljev)
produktivnost in učinkovitost (OEE)
vitka linija in zapravljanja v proizvodnji
urejenost delovnega mesta (5S)
predaja izmene
obvladovanje sprememb

1.2 Kakovost in orodja zagotavljanja kakovosti

pojem kakovosti
statistična orodja za zagotavljanje kakovosti
kriterij kakovosti
reševanje reklamacij
osnovne zahteve standarda ISO 9001
princip notranjih kupcev in dobavitelje

2. dan: Vloga vodje in vodenje delovne skupine, 1. junij

uspešno vodenje delovne skupine
vodenje in doseganje ciljev
vloga in naloge vodje delovne skupine
LEAN vodenje: Kaj je smisel in cilj takega vodenja?
pomen vrednot za vodenje
odgovornost vodje
aktivno vodenje
operativna odličnost
timsko delo
usposabljanje delavcev, večopravilnost

3. dan: Komunikacija in motivacija delovne skupine, 7. junij
3.1 Komunikacija v delovni skupini

pogoji za dobro komunikacijo
sporočanje in razumevanje
vizualizacija in komunikacija
povratne informacije
moč besednjaka
komunikacija v skupini
vodenje sestankov
največje napake pri komuniciranju

3.2 Motiviranje delavcev

kaj je motivacija
kako motivirati posameznika
kako motivirati delovno skupino
komunikacija za motiviranje
pohvala ali graja

4. dan: Izdelava in e-predstavitev zaključnih nalog udeležencev, 14. junij
S pomočjo mentorja boste pripravili projektno nalogo s svojega področja dela. Cilj izdelave projektne naloge je dodati vaši organizaciji dodano vrednost v obliki rešitve posameznega problema/izziva organizacije. Na zadnjem srečanju bodo udeleženci usposabljanja predstavili projektne naloge. Z uspešno predstavitvijo projektne naloge boste ob zaključku programa pridobili naziv »vodja delovne skupine v proizvodnji«.
Trajanje usposabljanja: Skupaj 4 dni; 3 dni (od 9. do 15. ure), zadnji dan spletna izvedba (časovni okvir se dogovori naknadno).
Vabimo:

vodje proizvodnje,
mojstre, vodje izmen in proizvodnih oddelkov,
vse, ki želite pridobiti strokovna znanja in spretnosti v skladu s standardom za nacionalno poklicno kvalifikacijo (NPK) »vodja delovne skupine v proizvodnji« (pogoj za pridobitev poklicne kvalifikacije je srednja poklicna izobrazba).

Način dela:

Oddajanje vsebine v skladu s standardom strokovnih znanj in spretnosti za nacionalno poklicno kvalifikacijo (NPK) »vodja delovne skupine v proizvodnji«,
vprašanja in odgovori za preverjanje razumevanja vsebine,
izdelava nalog (uporaba pridobljenega znanja v svojem proizvodnem procesu),
interaktivna podpora predavatelja,
izdelava in predstavitev projektnih nalog.

Če želite izvedbo v vaši organizaciji v zaključeni skupini, bosta program in trajanje prilagojena ciljem in zahtevam vaše organizacije.

Dobre prakse pametnih tovarn
2022-06-15 08:30 - 12:00 | Gospodarska zbornica Slovenije, Dimičeva ulica 13, Ljubljana, 1000, Slovenia
Šesti v seriji dogodkov Dobre prakse pametnih tovarn bo 15. junija 2022.
Na dogodkih Dobre prakse pametnih tovarn gostijo proizvodna podjetja, ki iz prve roke predstavljajo dobre prakse s področja uvajanja IT rešitev za podporo proizvodnje, digitalne evolucije pri optimizaciji proizvodnje, pametne avtomatizacije, vitke proizvodnje, robotizacije, optimizacije procesov, uvajanja rešitev industrije 4.0, digitalnega dvojčka, pomembnosti organizacijske kulture na poti do digitalizacije, industrijskega omrežja 5G, uporabe umetne inteligence, prilagajanja operacij strojev in robotov v realnem času, kibernetske varnosti, prediktivnega vzdrževanja, interneta stvari, …
Na preteklih dogodkih smo se seznanili z dobrimi praksami podjetij: Adria Dom, Atlantic Grupa, BeeIN, BSH Hišni aparati Nazarje, CADCAM Group, Cinkarna Celje, Danfoss Trata, ETA Cerkno, ETI Elektroelement, FLEX, Helios, Hella Saturnus Slovenija, IMP Armature, Incom, Intra lighting, Iskra, Iskraemeco, Iskratel, Kibernova, Kolektor, Knauf Insulation, KPMG poslovno svetovanje, Ljubljanske mlekarne, Marmor Hotavlje, Metronik, Polycom, Ptica – zavod Kranj, Rimac Automobili, RLS Merilna tehnika, Siemens Slovenija, S&T Slovenija, Štore Steel, Talum in TPV.
Dodatne informacije in prijava

4. Povezovalni dogodek in info dan za MSP na področju AMULET - The Advanced Materials & Manufacturing United for LightwEighT
2022-06-15 10:00 - 12:00
Vabljeni na 4. Povezovalni dogodek in info dan, dne 15. 6. 2022 od 10:00-12:00 ure: https://virtual-stage.eventtia.com/en/amulet-h2020/stage/205726

Odprt je prvi razpis v okviru H2020 projekta AMULET – The Advanced Materials & Manufacturing United for LightwEighT!
Kam se prijavim?
Projektne predloge zbirajo do 30. junija 2022 do 17:00 (CET) na spletni strani za prijavo: https://bit.ly/3AhKjuH
Fokus:
AMULET se opira na inovacijski potencial MSP, ki želijo ustvariti nove verige vrednosti s spodbujanjem prodora sodobnih lahkih materialov v industrijo.
Osredotočen je na zlitine lahkih kovin, keramične kompozite in kompozite na osnovi polimerov, ter njihovo implementacijo v štirih sektorjih.

Kdo se lahko prijavi?
Iščejo manjše konzorcije z max 3 MSP, ki stremijo k znižanju emisij CO2 in so pripravljena prispevati tehnološke rešitve na področju Lightweight za avtomobilski, vesoljski & aeronavtični, energetski ali gradbeni sektor.
Prednosti:
Izbrani konzorciji bodo prejeli do 120k€ (do 60k€ za vsak MSP) ter podporo pri tehničnem razvoju projekta, kot tudi pri usposabljanju na področju poslovnih vsebin.

Kako sodelujem?
AMULET organizira spletne dogodke za mreženje MSP, ki so zainteresirana za sodelovanje na prvem odprtem razpisu.
MSP bodo preko platforme imela priložnost povezovanja z drugimi podjetji za skupno delo pri pripravi projektnega predloga.

Kje dobim več informacij?
Na uradni spletni strani https://amulet-h2020.eu/

Webinar: Proven Ways to Get Your Supply Chain Back on Track
2022-06-15 18:00 - 19:00
Približno 25 % malih proizvodnih podjetij pravi, da se krč dobavne verige slabša, približno ena tretjina podjetij pa pravi, da je pridobivanje osnovnih zalog v njihove obrate največji izziv, s katerim se še vedno soočajo. Čeprav se za nekaj velikih podjetij z globokimi žepi stvari morda izboljšujejo, obvladovanje pomanjkanja materiala ostaja velika ovira za proizvodna podjetja.
Družba Aptean je anketirala proizvodna podjetja o tem, kako huda je težava in kaj počnejo, da bi premagali izzive. Na spletnem seminarju bodo delili, katere strategije delujejo in kaj lahko podjetja storijo, da zagotovijo oskrbo, saj se motnje v dobavni verigi nadaljujejo. Avtomatizacija nekaterih ali vseh operacij dobavne verige je bila ključnega pomena za podjetja, ki pravijo, da se vračajo nazaj v normalno stanje ali skoraj normalno stanje.
Udeležite se spletnega seminarja ter odkrijte rezultate raziskav in prilagojene predloge. Razpravljali bodo o strategijah, ki se izvajajo glede na velikost in zrelost podjetja, vključno z:

Kako dati prednost upravljanju dobavne verige v vaši strategiji digitalne preobrazbe
Najboljše prakse za prepoznavanje in preverjanje alternativnih dobaviteljev, da vam ponudijo nadaljnje, zanesljive možnosti, ko dobava ne poteka po načrtu
Najboljši nasveti za povečanje prepoznavnosti in sodelovanja z zanesljivimi digitalnimi procesi

Dodatne informacije in prijava

Digitalne tehnologije kot podporniki pospeševanja prehoda v krožno gospodarstvo za MSP v območju Alp in Podonavja
2022-06-16 09:00 - 14:00 | Tehnološki park Ljubljana
SRIP ToP v sodelovanju s TP LJ in MIZŠ vabi na dogodek z delavnico Digitalne tehnologije kot podporniki pospeševanja prehoda v krožno gospodarstvo za MSP v območju Alp in Podonavja, ki bo potekal v četrtek, 16. 6. 2022 od 9.00 do 14.00. v Tehnološkem parku Ljubljana.
vabimo vse zainteresirane deležnike na dogodek z delavnico na temo pospeševanja prehoda in podpore malim in srednje velikim podjetjem (MSP) v Sloveniji v krožno gospodarstvo s pomočjo digitalizacije ter iskanje
potencialnih sinergij med alpsko in podonavsko regijo za pospešitev tega prehoda. Dogodek bo potekal v četrtek, 16.6.2022 od 9.00 do 14.00 na Tehnološkem parku Ljubljana, stavba B,
v pritličju – dvorana B2/B3.
Dogodek, ki ga organiziramo Institut Jožef Stefan (IJS), Tehnološki park Ljubljana (TPLJ) ter Ministrstvo za izobraževanje, znanost in šport (MIZŠ), bo bo potekal v okviru dveh projektov, in sicer Circular4.0 (Interreg Območje Alp) ter GoDanuBio (Interreg Podonavje).
Na dogodku bodo predstavljeni ključni rezultati projekta Circular4.0 ter izbrani uspešni primeri pilotov krožne in digitalne transformacije v Sloveniji, ki so bili identificirani v okviru usposabljanja Circularity Acceleration Training 4.0 (t.i. CAT4.0). Predstavljeni bodo tudi ključni dosedanji rezultati projekta GoDanuBio, ki naslavlja teme krožnega(bio)gospodarstva v ruralnih območjih. Temu bo sledila skupna Circular4.0 in GoDanuBio soustvarjalna delavnica, kjer bodo mapirane aktualne in bodoče aktivnosti S3 v povezavi s krožnim gospodarstvom in digitalizacijo, da se uskladijo z aktivnostmi Circular4.0 akcijskega načrta in potrebami projekta GoDanuBio (krožno gospodarstvo na podeželju in biogospodarstvo). Sledili bodo zaključki delavnice in priporočila za nadgradnjo Circualr4.0 akcijskega načrta. Izpostavljene bodo tudi potencialne sinergije s projektom GoDanuBio.

Dogodek bo potekal v živo in se je nanj potrebno prijaviti. Vljudno vas prosimo, da se prijavite
na povezavi: https://forms.gle/wXHBQppim1BXNVrY7
Prijave sprejemamo do torka, 14.6.2022 do 14.00 oz. do zapolnitve mest. Dogodek je brezplačen.
Dodatne informacije o dogodku: Majda Potokar (majda.potokar@tp-lj.si) in Peter Kumer (peter.kumer@gov.si)
VABILO >>
PROGRAM >>

E-strokovno srečanje s področja avtomobilske industrije: Ali smo pripravljeni na izzive kupcev?
2022-06-16 10:00 - 11:30
Na strokovnem srečanju želimo skupaj z vami spregovoriti o tem, kako dosegati pričakovanja in zahteve kupcev avtomobilske industrije (tudi zahtev kupcev branž serijske proizvodnje npr. bela tehnika, letalska industrija, elektronske naprave, farmacija, medicina …), kako zagotavljati visokokakovostne izdelke, ki izpolnjujejo ali presegajo pričakovanja strank, kako zagotavljati ustrezne količine in roke dobav ter kako ohranjati in nadgrajevati znanje ter kompetence zaposlenih, da bodo lahko izpolnjevali vsa ta pričakovanja in zahteve.
Danes večina avtomobilskih proizvajalcev od dobaviteljev zahteva poznavanje in uporabo enega ali več osnovnih orodij avtomobilske industrije. Zato lahko le organizacije, katerih zaposleni imajo ustrezna znanja (Core Tools), svojim naročnikom zagotavljajo, da bodo zahteve standarda IATF 16949 ter veljavnih referenčnih priročnikov o zagotavljanju kakovosti izpolnjene.

PROGRAM

URA
TEMA
PREDAVATELJ

10:00–10:25
IZ PRAKSE ZA PRAKSO

Osnovna orodja kakovosti v avtomobilski industriji — Core tools
Uporaba »Core tools« v celoti, ne delno
Predstavitev ključnih ugotovitev s presoj doma in v tujini
Kaj lahko že jutri prenesemo v prakso

Mag. Dušan Zorc

10:25–10:45
GOST IZ PRAKSE

Projektno vodenje in uporaba APQP v praksi
Komuniciranje s kupci in interna komunikacija v praksi
Primer iz prakse

Mišel Zupančič, Plamtex d.o.o.

10:45–11:05
GOST IZ PRAKSE

Pri reševanju reklamacij s postopkom 8D je potrebno upoštevati tudi analizo FMEA
Pasti in stranpota pri načrtovanju in izvajanju notranjih presoj – opolnomočenje vseh udeležencev
Primer iz prakse

Anton Petrič, TPV Automotive d.o.o.

11:05–11:25
Vprašanja udeležencev/diskusija/izmenjava mnenj

11:25–11:30
Kratek povzetek in zaključek srečanja

People-Robot Collaboration: Working in Harmony
2022-06-16 19:00 - 20:00
Pridružite se na izobraževalnem srečanju o tem, kako kolaborativne rešitve ustvarjajo harmonijo med ljudmi in roboti, ki omogočajo robotom delo in ljudem, da delajo na način, ki je zanje bolj naraven. Uporaba robotov in umetne inteligence skupaj z ljudmi lahko odpravi naloge, ki bi jih ljudje običajno opravljali, kot je več kilometrov hoje na dan pri potencialno ekstremnih temperaturah v skladišču. S kolaborativnimi rešitvami se lahko ustvari iskane skladiščna delovna mesta, tako da se ljudem omogoči bolj stimulativno delo in jim omogoči pomoč tehnologije za povečanje njihove produktivnosti.
Ključne tematike seminarja:

Naučite se, kako narediti svoje skladiščne operacije pametnejše in s tem lažje za upravljanje ob naraščajoči kompleksnosti
Odkrijte, kako izboljšati natančnost, optimizirati delo in bolje izkoristiti prostor za izboljšanje učinkovitosti
Naučite se dodeljevati delo na podlagi prednosti za optimizacijo sodelovanja med ljudmi in roboti
Odkrijte, kako izboljšati produktivnost z ustvarjanjem bolj izpolnjujočih delovnih mest za vaše zaposlene v skladišču

Webinar: The Journey to Industrial Sustainability
2022-06-16 20:00 - 21:00
Skoraj vsaka večja organizacija si je zadala trajnostne cilje, vendar jih velika večina ne ve, kje začeti. Kot priznano vodilno podjetje na področju trajnosti se je Schneider Electric posvetoval s podjetji iz seznama Fortune 500 o razlikah med emisijami 1., 2. in 3. obsega ter o tem, kako izkoristiti obstoječe rešitve za zmanjšanje ogljičnega odtisa.
Na spletnem seminarju se boste naučili nasvetov in najboljših praks, pridobljenih iz izkušenj pri delu s strankami v preteklih letih, kako lahko naredite prve ključne korake na lastni trajnostni poti in raziskali industrijsko trajnost onkraj emisij.
Na seminarju boste:

Naučili se razlik med emisijami obsega 1, 2 in 3
Odkrili nasvete in najboljše prakse za doseganje vaših trajnostnih ciljev
Raziskali industrijsko trajnost poleg emisij

Dodatne informacije in prijava

E-seminar: Zakonski predpisi in praktični nasveti za rokovanje s kemikalijami v organizaciji
2022-06-20 09:00 - 16:00
Opis teme

Za izboljšanje varovanja zdravja ljudi in okolja pred tveganji, ki jih lahko povzročijo kemikalije, je sprejetih in objavljenih precej zakonskih predpisov, kot so Zakon o kemikalijah, Uredba REACH, Uredba CLP, Pravilnik o varovanju delavcev pred tveganji zaradi izpostavljenosti kemičnim snovem pri delu, zato je pomembno, da organizacije poznajo in razumejo te predpise, jih upoštevajo ter jih znajo vpeljati v svoje organizacije.
Namen
Namen izobraževanja je, da bi vsak delodajalec in delavec:

lahko prepoznal in znal prepoznati uporabljene kemične snovi v vsaki fazi delovnega procesa,
poznal ukrepe za varno in zdravo delo, zahtevane za vsako snov, s katero ravna,
poznal mesto hranjenja varnostnih listov, znal varnostne liste uporabljati in si jih razlagati,
poznal navodila za varno in zdravo delo in se po njih tudi ravnal,
izvajal monitoringe tam, kjer so zahtevani na podlagi kemijske ocene tveganja,
zagotavljal pravilno skladiščenje nevarnih snovi glede na vrsto nevarnih snovi, označevanje skladišč,
posebnosti skladiščenja nevarnih snovi, ki zapadejo pod Ex zahteve,
uporaba osebne varovalne opreme,
usposabljanje zaposlenih za varno rokovanje z nevarnimi snovmi,
poznal postopek nudenja prve pomoči za vsako nezgodo ali nujen primer, povzročen s kemičnimi snovmi, s katerimi dela.

Vsebina
1. del

Pregled zakonskih zahtev za obvladovanje nevarnih snovi na delovnem mestu,
skladiščenje nevarnih snovi,
pregledi prostorov in opreme,
popis in identifikacija nevarnih kemičnih snovi,
izdelava kemijske ocene tveganja,
monitoring kemičnih škodljivosti na delovnem mestu in biološki monitoring,
nevarni odpadki,
zakonske zahteve za primer izrednih dogodkov,
uporaba dezinfekcijskih sredstev.

2. del

Praktičen prikaz ureditve/urejenosti manjšega industrijskega skladišča nevarnih snovi (priprava registra kemikalij v organizaciji, seznama varnostnih listov in povzetka varnostnih listov, seznam zadevno nevarnih snovi za zavezance IED, prikaz opreme v industrijskem skladišču),
praktičen primer odstranjevanja nevarnih odpadkov (obrazec ob naročilu odvozov/ evidenčni list),
praktičen primer vprašalnika inšpektorja za kemikalije,
praktičen primer usposabljanja za preprečitev izrednih razmer zaradi razlitja nevarnih tekočin (register tveganj, eskalacijski postopek, poročilo ob izrednem dogodku),
pisni preizkus znanja.

Način dela

Na seminarju bomo teoretično predstavitev zakonskih obveznosti za organizacije prikazali tudi skozi praktične primere. Možna bo tudi diskusija o realnih primerih.
Seminar je namenjen

strokovnim delavcem na področju varnega dela ter okolja,
delodajalcem, ki želijo dvigniti varnostno kulturo, povečati profesionalno odgovornost in zadostiti zakonskim zahtevam,
predstavnikom zaposlenih, članom Sveta delavcev,
zaposlenim, ki delajo z nevarnimi snovmi.

Delavnica: Uveljavljanje standardov pri zagotavljanju kibernetske varnosti
2022-06-22 12:30 - 15:00 | Gospodarska zbornica Slovenije, Dimičeva ulica 13, Ljubljana, 1000, Slovenia
Kibernetske grožnje se še vedno intenzivirajo in postajajo vse bolj kompleksne, posledice pa vse večje. Z uporabo področnih standardov podjetja lahko obravnavajo kibernetsko varnost sistematično in celovito. Načrtovanje in izvajanje ukrepov kibernetske varnosti zagotavljanja varnosti podjetja dvignejo na višjo raven. Tako lahko bolje razumejo stanje ogroženosti in optimizirajo potrebne organizacijske in tehnične ukrepe.
Na delavnici bodo strokovnjaki predstavili kibernetske grožnje in koristi, ki jih podjetjem prinaša organiziran pristop k zagotavljanju kibernetske varnosti in prednosti uporabe standardov. V nadaljevanju bodo predstavljeni tudi del ukrepov za izboljšanje obravnave groženj in ukrepi celovitega ter sistematičnega pristopa k zagotavljanju kibernetske varnosti s praktičnimi primeri.
PRIJAVA

Motors: Why Bigger Isn’t Always Better
2022-06-23 19:00 - 20:00
Je večje boljše, ko gre za elektromotorje? Ali večji motor pomeni manjšo porabo energije, manj toplote ali daljšo življenjsko dobo? Odgovor je, da so bolj pomembni inovativni pristopi in pametnejša zasnova motorja.
Udeleženci se bodo naučili:

Kakšen je pristop inženirjev k novemu dizajnu motorjev.
Gonilniki in stroški novega pristopa do motorjev.
Kompromis med velikostjo, močjo, navorom, porabo energije in stroški.

Data Bites: Finding the unknown unknowns via Big Data Analytics
2022-06-24 12:00 - 13:30
EIT Manufacturing vas vabi na 5. dogodek Data Bites, ki bo v petek, 24. junija 2022 ob 12. uri. Predaval vam bo Dr. Andreas Kornherr na temo “finding the unknown unknowns via big data analytics”.
Tokratni dogodek Data Bites ponuja kratek uvod v programsko orodje za analizo velikih podatkov Percipio, ki prikazuje, kako podpira inovatorja pri iskanju relevantnih tem in ključnih besed, ki so podjetniku popolnoma neznane, torej tako imenovane »unknown unknowns«. Z uporabo vhodnih podatkov, je mogoče zlahka izvesti identifikacijo in analizo ustreznih prihodnjih tem skupaj z zbirko ustreznih povezav do literature, patentov in spletnih mest. Dobili boste vpogled v to, kako orodje deluje in kako lahko najdete tako neznane neznanke, ki utirajo pot do resničnih inovacij. Zahvaljujoč tesnemu sodelovanju z EIT Manufacturing bo na voljo povezava, kjer bodo zainteresirani uporabniki lahko po seji tudi preizkusili programsko opremo.
Dodatne informacije in prijava

Konferenca o industrijskih tehnologijah prihodnosti IndTech22
2022-06-27 - 2022-06-29
Evropska komisija vse, ki jih zanimajo industrijske tehnologije prihodnosti in se želijo povezati s ključnimi raziskovalnimi organizacijami, industrijskimi akterji in oblikovalci politik, obvešča, da bo med 27. in 29. junijem v Grenoblu v Franciji konferenca IndTech2022. Ta konferenca je organizirana na dve leti. Glavne teme letošnje konference bodo osredotočene na zeleni in digitalni prehod industrije.

Teme razprav na konferenci bodo: zeleni in digitalni prehod, krožnost in trajnostnost, umetna inteligenca za proizvodnjo, tehnologije osredotočene na človeka, nastajajoče prelomne tehnologije, mladi na področju znanosti in tehnologij.
Predvidene so razprave o izzivih za evropsko industrijo po pandemiji covida 19 ter predstavitev prvih rezultatov razpisov programa Obzorje Evropa in razprava o razpisih v letih 2023 in 2024.
Spletna stran konference: https://indtech2022.eu/home

The Era of Digitalization in the Metallurgical Sector
2022-06-28 08:00 - 17:00
Vabimo vas k udeležbi na “deep-dive” dogodku predstavitve s strani sodelujočih v projektu QU4LITY, kjer vam bodo predstavili 2 pilota v okviru projekta in vam odgovorili na morebitna vprašanja.
Program

10:00 -10:05
Welcome

10:05-10:45
Pilot 1: Real-time cognitive hot stamping furnace 4.0 + Q&A
GHI

10:45 -11:25
Pilot 2: Zero-Defects Manufacturing Digital Press Machine + Q&A
FAGOR

11:25-11:30
Closure of the event

Dobre prakse inoviranja
2022-06-29 10:00 - 11:00
Dobro je imeti sanje in ideje. Ampak ideja ni nič vredna, če je nekdo ne realizira.
Inovacija ni le nov izdelek ali proces. Je več. Veliko več kot to in ideja je šele začetek dolgega in dobro načrtovanega inovacijskega procesa. Na koncu je inovacija novost, ki jo podpira vzdržen in nadgradljiv poslovni model.
Na dogodku bomo se bomo dotaknili:

pomena ljudi v procesu inoviranja,
vloge strank in njihove povratne informacije,
nujnosti sodelovanja in skupnosti,
načinov sodobnega vodenja, ki spodbuja inovativnost,
vloge vodstva podjetja,
sodobnih inovacijskih procesov,
različne vrste inovacij,
inovacijske strategija in računovodenja inovacij,
oblikovanje storitev, trajnosti, »pitchanja« idej in še česa.

Izvajalec delavnice:
dr. Aleš Ugovšek, vodja strategije v podjetju M Sora
Dodatne informacije in prijava

5. European AI Forum
2022-06-30 10:00 - 17:00
Vabljeni na 5. European AI Forum, ki bo potekal 30. 06. 2022 s pričetkom ob 10. uri. Med glavnimi organizatorji je tudi iniciativa AI4SI.
Več o forumu si lahko preberete spodaj in na spletni strani.
AI for Slovenia and The ICT association of Slovenia (ZIT) are inviting you to the 5th edition of the European AI Forum organized by Hub France IA this year as part of the French presidency of the European Union.
On the program, in addition to the speeches and live keynotes, we look forward to bringing you the following panels:

Round table on AI in finance.
Panel 1: AI and defense – How to approach the new security situation in Europe?
Panel 2: AI regulationsWhat is the current status of the various regulations around – AI and what will be the consequences?
Panel 3: AI and energy – How can AI guarantee energy stability in the European Union?

REGISTRACIJA>> https://form.typeform.com/to/mmy635Ql?typeform-sou…

B2B srečanja s katarskimi industrijskimi podjetji
2022-07-05 - 2022-07-06
Vljudno vabljeni na virtualna B2B srečanja s katarskimi industrijskimi podjetji, ki bodo v organizaciji Enterprise Europe Network – Qatar Development Bank, Tasdeer, potekala 5. in 6. julija 2022.
Dogodek je namenjen krepitvi globalne prepoznavnosti katarskega proizvodnega sektorja s področij:

Udeležbo na dogodku potrdite preko prijavnega obrazca, najkasneje do 6. julija 2022. Udeležba na dogodku je brezplačna.
Podrobna navodila za prijavo so objavljena tukaj. Dovolite da vas ob tem prijazno spomnimo, da boste z vsebinsko kakovostno predstavitvijo vašega podjetja pritegnili večjo pozornost in interes udeležencev dogodka za B2B srečanja z vami. Pri opisu kategorije »Marketplace« jasno opredelite proizvod/storitev/partnerstvo/strokovno znanje, ki ga vaše podjetje išče ali ponuja. Pri prijavi vas prosimo, da kot podporno pisarno izberite SI – Chamber of Commerce and Industry of Slovenia.
Dodatne informacije:
Predstavitev katarskih podjetij
Organizacijska pojasnila
GZS kontakt za dodatna pojasnila: Nataša Turk, T 01 58 98 152, E natasa.turk@gzs.si.

SIQ izobraževanja
2022-07-06 08:00 - 2022-12-31 17:00
Obveščamo vas, da je na spletu SIQ objavljen nov program izobraževanj za drugo polletje 2022.
Za vas smo pripravili pester nabor strokovnih izobraževanj. Ponudbo smo obogatili tudi z novimi aktualnimi vsebinami.
Nudimo:

Izobraževanja, coaching, strokovno podporo in publikacije,
izmenjavo izkušenj iz prakse, brezplačna strokovna srečanja,
izvedbo izobraževanj v odprti ali zaključeni skupini, v predavalnici ali v spletni ali hibridni obliki,
izvedbo izobraževanj v tujih jezikih,
možnost vpisa v SIQ Register notranjih presojevalcev, kjer vam nudimo veliko ugodnosti kot registriranemu notranjemu presojevalcu ter vpis v register, ki je javno objavljen na spletni strani SIQ Ljubljana.

Izvedba izobraževanj v organizaciji SIQ
– Popust za člane/nečlane:

člani, ki so imetniki SIQ certifikata 15% popust na kotizacijo,
člani, ki niso imetniki SIQ certifikata 5% popust na kotizacijo,

Popusti, odobreni s strani SIQ, se med seboj ne seštevajo. Popusti veljajo le za izobraževanja, ki trajajo vsaj 7 pedagoških ur.

Več o programih izobraževanj >>

AMULET razpis: B2B in zadnja priložnost, da najdete partnerja in zastavite vprašanja
2022-07-07 10:00 - 18:00
Obveščamo vas, da je rok za oddajo vlog, za 1. odprti razpis AMULET, podaljšan za tri tedne. Novi rok je 20. julij 2022 do 17:00 CEST. To bi številnim MSP, ki bi jih morda zanimalo sodelovanje, omogočilo, da se prijavijo na 1. odprti razpis AMULET. Svojo prijavo lahko kadar koli izpolnite tukaj: https://amulet-h2020.fundingbox.com
V podporo pri iskanju partnerjev za oblikovanje konzorcija in pripravi predloga organiziramo B2B srečanje, dne 7. julija 2022 ob 10:00 CEST.

Če ste MSP, ki se želite prijaviti na odprti razpis, vendar tega še niste storili, se registrirajte in pridružite seji B2B! Med tem dogodkom boste lahko v 2 minutah predstavili:
– Vaše podjetje in dejavnosti
– Vaši glavni interesi
– interesni izzivi
– Vrste partnerjev, ki jih iščete
Zato bodite pripravljeni! Povezava do registracije: https://zoom.us/meeting/register/tJcvfuirqzkuGdB38CZpGS6AOfgQD5KlLpGL
Ne pozabite, da če še vedno iščete partnerje, vam ponujamo tudi Matchmaking in Social Wall na platformi Eventtia: https://live.eventtia.com/en/amulet-h2020
Ne zamudite zadnje priložnosti za prijavo in prejmite do 120.000 € na projekt – čas se izteka!
VEČ >>

Intelektualna lastnina in MSP v digitalnem gospodarstvu
2022-07-07 15:00 - 17:00
Uporaba intelektualne lastnine za podporo podjetja je izjemnega pomena tako za ZDA kot za EU. MSP potrebujejo podporo in smernice za najboljše upravljanje svojih izumov, blagovnih znamk ali stvaritev po vsem svetu ter za rast in spodbujanje zelenega in digitalnega prehoda.
Webinar (cca. 2 uri) se bo osredotočil na izbrane teme, povezane z intelektualno lastnino v digitalnem gospodarstvu. V programu bodo nastopili govorci Evropske komisije in vlade ZDA, ki bodo predstavili in razpravljali o temah, ki so pomembne za MSP in so pomembne za oblikovalce politik na obeh straneh Atlantika.
Predstavniki zasebnega sektorja in MSP bodo delili tudi najboljše prakse o varovanju intelektualne lastnine pri iskanju mednarodnih poslovnih priložnosti. Dodatne teme bodo vključevale pomen intelektualne lastnine za privabljanje naložb, pa tudi vire, ki bodo malim podjetjem pomagali narediti naslednji korak pri zaščiti svoje intelektualne lastnine.
Seminar bo potekal v četrtek, 7. julija od 15.00 do 17.00. Udeležba je brezplačna, na seminar pa se je treba prijaviti.
Več informacij je na voljo na spletni strani Evropske komisije.

Prihodnje usmeritve v okviru Strategije pametne specializacije S5 in povezovanje v verige vrednosti s področja zdravja, fuzije in vesoljskih tehnologij
2022-07-13 10:00 - 12:00
Vabljeni na brezplačni dogodek in mreženje za povezovanje v verige vrednosti in partnerstva s področja zdravja, fuzije in vesoljskih tehnologij. Pridobili boste informacije o bodočem razvoju Slovenske strategije trajnostne pametne specializacije S5 v obdobju 2022-2027. Na dogodku se bo predstavila prodorna slovenska družba Cosylab, ki je vodilno podjetje na svetu za razvoj kontrolnih sistemov za jedrske pospeševalnike, astronomske teleskope, industrijske in druge sisteme. Imeli boste priložnost, da se udeležite mreženja v obliki 1:1 spletnih sestankov s strokovnjaki podjetja Cosylab za skupno sodelovanje v projektih in prijavah na različne razpise.
AGENDA:
10.00 Tehnologija vodenja in njena vpetost v različne tehnološke domene
dr.Zoran Marinšek, Zavod KCSTV
10.10 Akcijski načrt S4 s pogledom na S5
Marko Hren, SVRK
10.30 Priložnosti sodelovanja s podjetjem Cosylab d.d. na področju zdravja, fuzije in vesolja

Zdravljenja raka z inovativnimi pristopi
Matej Logar, Cosylab
Fuzija kot neusahljiv vir energije za prihodnja stoletja
Tadej Pukl, Cosylab
Razvoj tehnologij za izvedbo vesoljskih misij
Tadej Pukl, Cosylab

11.00 Povezovanje s podjetjem Cosylab d.d. v obliki spletnih sestankov
12.00 Zaključek dogodka
Srečanje je brezplačno, potrebna pa je predhodna registracija na tej povezavi.
Povezava do spletnega srečanja

Prihodnje usmeritve v okviru Strategije pametne specializacije S5 in povezovanje v verige vrednosti s področja zdravja, fuzije in vesoljskih tehnologij
2022-07-13 10:00 - 12:00 | ON LINE
Vabiljeni na brezplačni dogodek in mreženje za povezovanje v verige vrednosti in partnerstva s področja zdravja, fuzije in vesoljskih tehnologij. Pridobili boste informacije o bodočem razvoju Slovenske strategije trajnostne pametne specializacije S5 v obdobju 2022-2027. Na dogodku se bo predstavila prodorna slovenska družba Cosylab, ki je vodilno podjetje na svetu za razvoj kontrolnih sistemov za jedrske pospeševalnike, astronomske teleskope, industrijske in druge sisteme. Imeli boste priložnost, da se udeležite mreženja v obliki 1:1 spletnih sestankov s strokovnjaki podjetja Cosylab za skupno sodelovanje v projektih in prijavah na različne razpise.
AGENDA:
10.00 Tehnologija vodenja in njena vpetost v različne tehnološke domene dr.Zoran Marinšek, Zavod KCSTV 10.10 Akcijski načrt S4 s pogledom na S5 Marko Hren, SVRK 10.30 Priložnosti sodelovanja s podjetjem Cosylab d.d. na področju zdravja, fuzije in vesolja
• Zdravljenja raka z inovativnimi pristopi Matej Logar, Cosylab
• Fuzija kot neusahljiv vir energije za prihodnja stoletja Tadej Pukl, Cosylab
• Razvoj tehnologij za izvedbo vesoljskih misij Tadej Pukl, Cosylab
11.00 Povezovanje s podjetjem Cosylab d.d. v obliki spletnih sestankov 12.00 Zaključek dogodka
Srečanje je brezplačno, potrebna pa je predhodna registracija na tej povezavi.
Veselimo se ponovnega srečanja z vami ! Programska pisarna KCSTV in Cosylab d.d.
Povezava do spletnega srečanja: MS Teams povezava
Vabilo in povezave >>

Zaposlovanje tujcev – posvet in okrogla miza
2022-07-14 09:30 - 15:00
Zaradi demografskih izzivov, s kateremi se Slovenija sooča in gospodarske rasti, se krepi kadrovska vrzel v slovenskem gospodarstvu, kar zmanjšuje njegovo mednarodno konkurenčnost in blaginjo prebivalstva.
Pomanjkanje delovne sile se pojavlja v vseh razvitih gospodarstvih, še posebej v Evropi, zato slovenski delodajalci pri iskanju ustreznega kadra tekmujejo z delodajalci iz širšega okolja. Nekatere druge EU države že poenostavljajo postopke zaposlovanja tujcev v posebej deficitarnih poklicih oz. v strateških sektorjih. Pri nas delodajalci poročajo o večmesečnih zamudah pri odločanju o vlogah za zaposlitev tujcev. Na tak način izgubljamo potencialni kader, ki bi ga lahko koristno vključili v naš trg dela, posledično pa tudi podjetja izgubljajo delo, saj ga z obstoječo kadrovska zasedbo ne morejo opraviti. S tem ne nastaja dodana vrednost, ki bi se kasneje prelila tudi v višjo maso plač.
Na GZS želimo celovito nagovoriti problematiko zaposlovanja tujcev in zainteresiranim slovenskim podjetjem podati uporabno informacijo o trenutnem stanju in perspektivah za njegovo izboljšanje. K sodelovanju na posvetu in okrogli mizi smo zato povabili tako predstavnike javnega sektorja kot podjetja, ki s svojimi praksami in izkušnjami zaposlovanja tujcev lahko podelijo svoj pogled in predlagajo rešitve.
Obravnavali bomo:

ekonomski vidik in pravni okvir zaposlovanja tujcev,
postopke, ovire in zastoje pri pridobivanju dovoljenj,
sporazume s tretjimi državami,
izzive in izkušnje podjetij,
možne proaktivne rešitve.

Dogodek bo v četrtek, 14. julija 2022 ob 9.30 na GZS.
Vabimo vas, da se ga udeležite. Kotizacije ni.
Informacije za prijavo bodo na voljo TUKAJ.

Everyone's a Target: Getting OT Systems Ready for Inevitable Cyberattacks
2022-07-19 20:00 - 22:00
Podjetja vsako leto porabijo ogromno sredstev za zaščito IT sistemov pred kibernetsko kriminaliteto, vendar le del tega za sisteme operativne tehnologije (OT). Vendar pa so industrijski sistemi OT potencialno bolj dovzetni za izsiljevalsko programsko opremo in druge vdore, saj mnogi sistemi uporabljajo staro, zastarelo strojno in programsko opremo v skladu s preverjeno filozofijo: »Če ni pokvarjeno…« Kar še poslabša, popravljanje kibernetske ranljivosti in priprava za bodoče grožnje je zaradi starosti in kompleksnosti sistemov OT ponavadi zamudno, kar prinese skrbi, da bi sistemi za spremljanje lahko ovirali proizvodnjo.
Sisteme OT je mogoče učinkovito spremljati z vidika kibernetske varnosti, vendar morajo podjetja uvesti rešitve, posebej prilagojene za ta namen. Podjetja bi morala začeti z oceno svojih okolij OT, da bi določila najpomembnejše ranljivosti in izpostavljenosti, s katerimi se soočajo, ter katera orodja in procese je treba uvesti za njihovo odpravo.
Dodatne informacije in prijava

The Digital Twin in Space: Combining the Physical and Digital Worlds
2022-07-21 18:00 - 20:00
Digitalna preobrazba industrije je odvisna od temeljne zmogljivosti: zmožnosti združevanja fizičnega in digitalnega sveta. Korporacija Sierra Space ponese to idejo onkraj oblakov. Podjetje je v ospredju ustvarjanja in gradnje prihodnosti vesoljskega prometa in infrastrukture. Da bi to dosegla, Sierra gradi program digitalnega inženiringa naslednje generacije z uporabo najobsežnejše tehnologije digitalnih dvojčkov v industriji. Njegovi digitalni modeli za vesoljsko letalo Dream Chaser, ki je v uporabi s strani NASA za tovorne misije, bodo vključevali strukturne, toplotne, mehanske, programske zasnove in proizvodne zahteve – vse je usmerjeno v zagotavljanje vesolja vredne zmogljivosti v robustnih okoljih.
Webinar razprava bo raziskala, kako Sierra Space, od inženiringa do proizvodnje in vzdrževanja, razvija tehnologije za izgradnjo živahnega, rastočega in dostopnega komercialnega vesoljskega gospodarstva.
Udeležite se brezplačnega spletnega seminarja in se naučite:

Kako digitalizacija podjetju Sierra Space omogoča razvoj platforme, ki bo združevala vse vidike vesoljskega transporta, vesoljskih destinacij in vesoljskih aplikacij
Najnovejši napredek in aplikacije tehnologije digitalnih dvojčkov
Pomen odprtih ekosistemov
Kako digitalizacija vodi do oprijemljivih poslovnih rezultatov

Dodatne informacije in prijava

Artificial Intelligence and Machine Vision: Moving from Operation to Automation
2022-08-10 13:00 - 14:00
Svet se premika v avtomatizacijo in ne le v tovarnah. Umetna Inteligenca je tu, da spremeni način delovanja sveta okoli nas in se odziva na naša dejanja. Edge UI pomeni, da bi inteligenco prinesli tam, kjer je dejanje. Na seminarju boste govorili o tem, zakaj je Edge UI tako pomemben. Vendar boste tudi govorili o tem, kako spreminjati UI in jo iz laboratorija premakniti v operativno okolje. Navsezadnje gre za programsko opremo (inteligenco) in podatke. Za kombiniranje programske opreme in podatkov na načine, ki lahko podpirajo več primerov uporabe, moramo razmišljati o modularnosti in tu so pomembne “microservices”. Razpravljali boste o tem, kako so microservices gradniki, ki bodo razvijalcu omogočili, da ustvari kakršen koli primer uporabe.
Na seminarju boste spoznali:

Skupne izzive na področju strojnega vida: hitrost podatkov, popravljanje osvetlitve in drugih povezanih dejavnikov
Kaj je pojasnjeni UI: pogled dlje od t.i. “black box”

Zakaj potrebujemo razložljivo
UI Demokratizacija AI: olajšanje uporabe, namestitev in vzdrževanje

From Prototype to Production: 5 Critical Focus Areas for Robotics OEMs
2022-08-16 17:00 - 18:00
Trenutni izzivi na trgu dela in pritisk za povečanje produktivnosti in učinkovitosti prinašajo večje povpraševanje po inovativnih rešitvah robotike v več panogah. Podjetja za robotiko so pod pritiskom, da pospešijo lansiranje in obseg, da bi zadovoljili povpraševanje. Najuspešnejša podjetja sodelujejo v ciklu razvoja izdelka izkušenega partnerja, da bi zagotovili varen prehod iz prototipa v množično proizvodnjo.
Udeleženci se bodo naučili 5 kritičnih področij, ki segajo od oblikovanja izdelkov z dolgoročno podporo življenjskemu ciklu, na katere bi se morala robotska podjetja osredotočiti za ublažitev izzivov s tem, da bodo svoje rešitve pripeljala na trg.
Dodatne informacije in prijava

Usposabljanje: Vodja skupine v proizvodnji
2022-08-22 08:30 - 16:00
Vabimo vas na usposabljanje na temo: VODJA SKUPINE V PROIZVODNJI,
ki bo potekalo 22. 23. 29.in 30. avgusta od 9.00 do 15.00 v prostorih Koroške gospodarske zbornice, Koroška cesta 47, Dravograd.
Pogoj za udeležbo je, da je udeleženec starejši od 45 let in ima največ srednješolsko izobrazbo.
Dobro usposobljen vodja proizvodnje je ključnega pomena za vsako proizvodnjo, saj v prvi vrsti skrbi, da vsi procesi tečejo brez zastojev.
Z ustreznimi znanji in uporabo sodobnih metod pa lahko vašo proizvodnjo ne le dobro vodi brez zastojev, temveč z uvajanjem določenih sprememb doseže številne prihranke, krajše čase, manjše zaloge in nižje stroške.
Vodje v proizvodnji morajo biti sposobni slediti trendu sprememb, katerih osnovna ideja je racionalizacija procesov, vitka proizvodnja, vpeljava novih metod spremljanja proizvodnje, kar vse vodi do znižanja stroškov ter povečanje konkurenčnosti.
Predavatelj: Bojan Fišinger (15 šolskih ur)
1.PROIZVODNJA IN PROIZVODNJI PROCESI

Kako opredelimo: kakovost, produktivnost, pretočnost, skupno učinkovitost
Kaj je proizvodnja in kakšne proizvodnje procese poznamo, kako jih delimo
Principi vitke proizvodnje
Sedem glavnih izgub v proizvodnji: gibanje, čakanje, prevelika proizvodnja, preveč procesnih korakov, napake, zaloge, transport.
Izboljšave proizvodnega procesa in ekonomski učinki izboljšav.
Proizvodna dokumentacija: x-R karte, TPM karte, sprostitve proizvodnih procesov, tehnol. Postopki

2. VODENJE DOKUMENTACIJE

Katero dokumentacijo morajo voditi uspešni proizvodni procesi: dokumentacija o kakovosti izdelka, operativna dokumentacija procesa ( x-R karte, sprostitve procesov), skladiščne zaloge, tehnološki postopki,…)
Zakaj se mora voditi dokumentacija? (status A pri kupcu, cp, cpk, pareto gaussova krivulja….)
Kako vodimo dokumentacijo: ročno, PC, že pripravljeni obrazci.

3. ZAGOTAVLJANJE KAKOVOSTI PROIZVODNJE

Kontinuirano zagotavljanje kakovost in neprestane izboljšave
Načini merjenja kakovosti.
Ključni principi za zagotavljanja kakovosti
Notranje in zunanje presoje kakovosti, namen presoj, stopnja skladnosti
Skrb za dobro stanje delovnih sredstev
Kalibriranje in umerjanje merilnih priprav
Analiza merilnih sistemov (gage r&r).

4. PLANIRANJE PROIZVODNJE

Osnove planiranja proizvodnje, plan prodaje, predvidevanja povpraševanja v prihodnosti….
Kratkoročni, srednjeročni in dolgoročni plan.
Povezovanje različnih oddelkov pri planiranju.

5. VZDRŽEVANJE

Razlogi za temeljito vzdrževanje opreme – TPM.
Kako deluje TPM?
Zakaj uvesti TPM?
Načrtovanje TPM
Dokumentacija strojev in opreme.

6. TEHNIKE IN METODE ZA PROIZVODNE PROCESE

Opiši principe vitke proizvodnje
Izračun učinkovitost delovnih sredstev po principu OEE
Kaj je TPM, uporaba in osnovni principi uporabe.
Metoda 5S, kje se izvaja, principi( Seiri, Seiton, Seiso, Seiketsu, Shitsuke)
Metoda Poka-Yoke, kje se izvaja, principi
Motoda Kanban, kje se izvaja, principi
Metoda Kaizen, kje se izvaja, principi (stalne izboljšave, brain storming, sestava tima.
Metoda 6-sigma, kje se izvaja, principi (metodologija, sistematičnost ( logisitka, nabava, računovodstvo….), projketni obrazec, uskladitev ciljev, analiza problema, faze metodologije DMAIC( Define, measure, analize, improve, control.)

7. IMPLEMENTACIJA SISTEMOV V PROIZVODNJO?
Predstavitev uspešno implementiranih projektov, predstavitev doseženih napredekov, tako v operativnem kot v ekonomskem smislu.
Primer 1: ZMANJŠANJE LOMA ORODIJ ( uporabljena orodja: brain storming, paretovo pravilo, pie chart, 5s, smed…) Ekonomski prihranek: 70% znižanje loma orodij
Primer 2: SPOSOBNOST PROIZVODNIH PROCESOV ( uporabljena orodja: 5s, analiza merilnih sistemov MSA, gage r&r študija, sposobnost procesa, analiza numeričnih podatkov, normalna razporeditev podatkov…) Stabilizirali proizvodni proces, povečanje produktivnosti na dveh paradnih artiklih.
Primer 3: PROJEKT UREDITVE IN OPTIMIZACIJE DELOVNIH MEST (uporabljena orodja ( kanban, kaizen, 5s…) Povečali motiviranost zaposlenih, zvišali kvaliteto dela in zmanjšali določene pretočne čase.
Primer 4: Z lean manufactoring in 6sigmo izpeljati in izboljšati produktivnost od začetka proizvodnega procesa do kupca. Uporaba vseh orodij vitke proizvodnje od Value strip mapping, do kanban, kaizen, 5s, smed, brain storming….
Predavatelj Vladimir Pirc (15 šolskih ur)
8. VODENJE

Glavne naloge vodje: gospodarjenje z viri, kompetence in moč vodje, viri moči, slabi delavci?, kaj je kakovost vodenja, pričakovanja menedžmenta:
Vloga in mesto vodje
Psihološke podlage za vodenje
Vodenje kot storitev in njena kakovost
Učinkovitost in uspešnost
Načrtovanje, organizacija, delo z ljudmi, nadzor, stili vodenja, prednosti in slabosti, pristop in faze situacijskega vodenja, diagnoza, prilagajanje in dogovor:
Faze vodenja
Stili vodenja
Situacijsko vodenje

9. MOTIVACIJA

Je motiviranje potrebno, individualen pristop, uporaba teoretičnih izhodišč v praksi, pogoji za dobro motivacijo
Kaj je motivacija
Vrste motivov; zunanji – notranji
Hierarhija potreb
Dvojni sistem potreb
Ključni faktorji za motivacijo

10. KOMUNIKACIJA

Ledena gora, verbalna in neverbalna komunikacija, konflikt – glajenje, izogibanje, arbitraža, vprašalna tehnika
Osnove komunikacije
Konflikti in njihovo reševanje
Pozitivno sporočilo
Negativno sporočilo

11. TIMSKO DELO

Razvijte pravila igre glede namena tima, Razvijte pravila igre za timsko obnašanje, Razvijte merila za napredek timskega dela, Vloge v timu in njihovi nosilci
Določanje namena in ciljev tima
Vloge v timu
Ohranjanje in izboljševanje delovanja tima

12. VIZUALIZACIJA UČINKOVITOSTI

Posredovanje podatkov članom kolektiva: kaj sporočamo, komu je namenjeno sporočilo, kako to opraviti, analiza stanja, postavljanje in zagotavljanje ciljev
Določanje namena
Določanje skupine
Določanje metod in tehnik
Določanje ciljev in osnove vodenja s cilji

Kotizacija za seminar znaša 600,00 EUR
V sodelovanju z GZS Centrom za poslovno usposabljanje smo za vas pripravili naslednjo ponudbo:

za člane GZS in so udeleženci starejši od 45 let z največ srednješolsko izobrazbo, JE UDELEŽBA BREZPLAČNA;
za nečlane GZS, velja 60% popust (240,00 EUR + 22% DDV).

Prijave zbiramo do 12.8.2022.
Za vse informacije so vam na voljo na tel. številki 041 205 002 ali po mailu koroska.gz@gzs.si.

Tečaj za notranje presojevalce sistema vodenja kakovosti ISO 9001:2015 in sistema ravnanja z okoljem ISO 14001:2015
2022-08-23 08:00 - 2022-08-25 17:00
SIQ, Slovenski institut za kakovost in meroslovje, Ljubljana organizira Tečaj za notranje presojevalce sistema vodenja kakovosti ISO 9001:2015 in sistema ravnanja z okoljem ISO 14001:2015, ki bo potekal med 23- 25. 08. 2022 (3 dni).
Na tečaju se boste ob aktivnem sodelovanju seznanili z načeli vodenja kakovosti in zahtevami standardov ISO 9001:2015 in ISO 14001:2015. S pomočjo študije primerov in simulacije presoje se boste usposobili za učinkovito izvajanje presoje sistema kakovosti in ravnanja z okoljem ter kombinirane notranje presoje integriranega sistema vodenja kakovosti in sistema ravnanja z okoljem.

Izvedba izobraževanj v organizaciji SIQ
– Popust za člane/nečlane:

člani, ki so imetniki SIQ certifikata 15% popust na kotizacijo,
člani, ki niso imetniki SIQ certifikata 5% popust na kotizacijo,

Popusti, odobreni s strani SIQ, se med seboj ne seštevajo. Popusti veljajo le za izobraževanja, ki trajajo vsaj 7 pedagoških ur.

Več >>

Trojček strokovnih e-delavnic: USPEŠNI SISTEMI VODENJA
2022-08-24
Na treh spletnih delavnicah bomo izpostavili in predstavili nekatere ključne vidike standarda ISO 9001:2015, ki so pomembni za uspešnost poslovanja organizacije. Pri tem bomo na primerih dobrih praks spoznali:

zakaj je poznavanje in razumevanje konteksta organizacije ključno izhodišče za vzpostavitev sistema vodenja;
kako se učinkovito izvajajo notranje presoje, kakšno vlogo in pomen imajo v praksi, ali smo presojevalci za izvajanje uspešnih notranjih presoj dovolj kompetentni, kako dobro oblikujemo ugotovitve in ali jih vodstvo prepoznava kot koristne;
kaj je pomen in kaj namen dobro izvedenega vodstvenega pregleda.

1. E-delavnica: Kontekst organizacije – kako ga razumeti in učinkovito uporabljati? (Tomaž Babnik), 24. avgust 2022

Zakaj je razumevanje pojma »kontekst« pomembno za organizacijo?
Poznavanje konteksta organizacije je osnova za določanje procesov, prepoznavanje tveganj in priložnosti …
Možni pristopi k določitvi in uporabi konteksta organizacije.
Kdo naj sodeluje pri opredeljevanju konteksta?

2. E-delavnica: Kako planirati in izvesti notranjo presojo, da bo v praksi uspešna? (Tomaž Babnik), 26. avgust 2022

Zakaj izvajamo notranje presoje
Kontekst notranje presoje
Kdo je naročnik in kdo plačnik notranje presoje
Načini planiranja in izvedbe NP so različni – ali smo izbrali primernega
Kaj mora presojani poznati, da lahko tvorno sodeluje na presojah

Delavnica bo potekala na osnovi izhodiščnih vprašanj, na katere bodo udeleženci odgovarjali s pomočjo aplikacije Mentimeter.
3. E-delavnica: Kaj pričakujemo od dobrega vodstvenega pregleda – vse, kar bi želeli vprašati o vodstvenem pregledu (Blanka Kaker), 30. avgust 2022

Namen dobro izvedenega vodstvenega pregleda
Kakšne so zahteve standardov sistemov vodenja za vodstveni pregled
Kako pripraviti vhodne podatke za vodstveni pregled (zahteve standardov za sisteme vodenja, dobro pripravljeni vodstveni pregledi)
Kaj pričakujemo kot rezultat vodstvenega pregleda (zahteve standardov za sisteme vodenja, rezultati dobro in slabo izvedenih vodstvenih pregledov)
Dobra praksa (primer) vodstvenega pregleda

Način dela
Interaktivne delavnice bodo potekale v spletni učilnici v živo. Dva dneva pred izvedbo vsake delavnice boste prejeli povezavo do spletne delavnice. Za sodelovanje potrebujete računalnik z mikrofonom in kamero ter dostop do zanesljivo delujočega interneta.
Udeležite se lahko vseh treh delavnic ali posamezne izbrane delavnice. Kotizacija za eno delavnico znaša 95,00 EUR (ne vključuje 22 % DDV).
Udeleženci vseh treh delavnic prejmete novo knjižico SIQ: Notranje presoje in zahteve standardov za sisteme vodenja avtorja Igorja Bizjaka.

Dodatne informacije: Jasna Hrovat, telefon: 01 5609 716, e-pošta: jasna.hrovat@siq.si
